[{"text_idx": "#000000", "text": "10. sajand ja enne seda"}, {"text_idx": "#000002", "text": "Tallinna Sadama eestvo\u0303ttel kogunes 11. oktoobril Kochi Aitadesse to\u0308o\u0308toale kokku ligi 30 inimest \u2013 kinnisvaraomanikud ja -arendajad, linna- ja riigivo\u0303imu esindajad, arhitektid, linnaruumi disainerid ja transpordikorralduse asjatundjad. To\u0308o\u0308tuba seadis eesma\u0308rgiks kaardistada vo\u0303imalikult mitmeku\u0308lgselt Vanasadama ala tulevikuvisioonid ja vo\u0303imalused. Seda nii arenduste, linnaruumi, linnaelaniku kui linnaku\u0308laliste seisukohalt vaadatuna."}, {"text_idx": "#000003", "text": "Vanasadama ala arendustegevuste edasine suund so\u0303ltub suuresti sellest, millisel kujul hakatakse planeerima ja ehitama Po\u0303hjava\u0308ila. Kuid ka Po\u0303hjava\u0308ilast so\u0303ltumatult on Vanasadama ala arendamine u\u0308ks Transpordi Arengukavasse sisse kirjutatud riigi prioriteete. See omakorda ta\u0308hendab, et juba saab sadama ja ka linna poolt hakata mo\u0303tlema sadama ja linna u\u0308hendusi parandavatele projektidele, millele Euroopa Liidu rahastamist taotleda."}, {"text_idx": "#000004", "text": "Et sadamaala elaks, vajab see inimesi. Ma\u0308rkso\u0303nadeks on siin turistide ja linlaste liikumine ning selle aluseks olev taristu. Et ku\u0308lalisi meelitada, on ta\u0308helepanu a\u0308ratamiseks tarvis mu\u0308u\u0308giargumendina toimivat objekti, mille ilmekaks na\u0308iteks on Lennusadam. Ka sadamaala vajaks maama\u0308rki \u2013 na\u0308iteks konverentsikeskusena korrastatud Linnahalli, mo\u0303nda muuseumi, rahvast meelitavat festivaliala vo\u0303i ka na\u0308iteks unikaalset kellatorni."}, {"text_idx": "#000005", "text": "Tallinna elanik sadamaalal \u2013 see pilt on pigem erand kui reegel, kuna piirkond pole muu linnaruumi orgaaniline osa. To\u0308o\u0308toast kostus mitmeid ettepanekuid ja mo\u0303tteid, kuidas sadamat \u201clinna tuua\u201d ja vastupidi. Ma\u0308rkso\u0303nadeks on elamuarendus, toimiv u\u0308histranspordiu\u0308hendus (sh trammiu\u0308hendus kesklinnaga), aga ka isikliku autoga liikumise sujuvus. Jalaka\u0308ijaid silmas pidades \u2013 miks mitte kaaluda Admiraliteedi basseini u\u0308mbruses ehk sadamaala su\u0308dames autoliikluse piiramist vo\u0303i isegi ta\u0308ielikku eemalesuunamist?"}, {"text_idx": "#000006", "text": "Ideede ja visioonide tasemelt ta\u0308nasesse pa\u0308eva tulles vo\u0303ib nii mo\u0303nigi to\u0303deda, et ra\u0308a\u0308mas ja segamini sadamaala korrastamise vo\u0303imalus vo\u0303ib paista mo\u0303nevo\u0303rra utoopilisena. Kuid Kultuurikilomeetri kogemus kinnitab, et linnaruumi avamisega saab alustada ka va\u0308ikeste sammude ja ka\u0308epa\u0308raste vahenditega. Ning ots on lahti tehtud \u2013 alustasime Sadamapromenaadi korrastamisto\u0308o\u0308dega, tegemisel on eelprojektid sadamat linnaga u\u0308hendavatest liikumisteedest."}, {"text_idx": "#000007", "text": "To\u0308o\u0308toa lo\u0303petuseks esitasime Tallinna Sadama poolt osalejatele ku\u0308simuse: \u201cKuidas saame aidata teid, et teie saaksite aidata meid?\u201d Seda peaksime ku\u0308sima endalt ko\u0303ik, kes me soovime panustada sadamaala kujundamisesse atraktiivseks linnaruumiks juba la\u0308hemate aastate perspektiivis. Meie sadamana tahame sealjuures kindlasti olla linnaruumi arengu mootor, lu\u0308kates tagant ko\u0303igile edu toovat u\u0308htset keskkonda!"}, {"text_idx": "#000010", "text": "Neljapa\u0308eval, 28. septembril toimub Muuga sadama la\u0308histel ja mujal Harjumaal suur o\u0303ppus, kus harjutatakse..."}, {"text_idx": "#000012", "text": "Juba aastaid on Paldiski olnud energeetika ja majandusarengu seisukohalt u\u0308ks keskne koht. Paldiski Lo\u0303unasadam,..."}, {"text_idx": "#000013", "text": "Vanasadama reisiterminalide juures on vo\u0303imalik reisijate\npealevo\u0303tmiseks ja mahapanekuks lu\u0308hiajaliselt tasuta parkida \u2013\nselleks on nii A- kui D-terminali juures Kiss&Sail parklad.\nKiss&Sail parklad on kasutamiseks nii eraso\u0303idukitele, mittelepingulistele\ntaksodele kui ka so\u0303idujagamis-app\u2019ide so\u0303idukitele (Bolt, Uber, Yandex jne).\nOtse terminali uste ette pa\u0308a\u0308sevad vaid lepingulised taksod (Tallink, Tulika).\nTerminalide ees on lubatud lu\u0308hiajaliselt parkida ainult bussidel."}]